อาเดิลไฮท์แห่งออสเตรีย สมเด็จพระราชินีแห่งซาร์ดิเนีย

อาเดิลไฮท์แห่งออสเตรีย สมเด็จพระราชินีแห่งซาร์ดิเนีย (พระนามาภิไธยเดิม: อาร์ชดัชเชสอาเดิลไฮท์แห่งออสเตรีย: 3 มิถุนายน พ.ศ. 2365 - 20 มกราคม พ.ศ. 2398) () เป็นสมเด็จพระราชินีแห่งซาร์ดิเนียระหว่างปี พ.ศ. 2392 ตราบจนพระองค์สวรรคตในปี พ.ศ. 2398
 พระราชประวัติ 
เสด็จพระราชสมภพด้วยพระอิสริยยศ อาร์ชดัชเชสแห่งออสเตรีย ทรงเป็นพระธิดาพระองค์ใหญ่และพระองค์เดียวใน อาร์ชดยุกไรเนอร์ โยเซ็ฟแห่งออสเตรีย กับ เจ้าหญิงเอลีซาเบ็ทแห่งซาวอย ขณะนั้น พระบิดาทรงเป็นรัชทายาทแห่งราชอาณาจักรลอมบาร์เดีย-เวนิส 
 อภิเษกสมรส 
158px|thumb|left|ภาพพระบรมฉายาลักษณ์ พระเจ้าวิตโตรีโอ เอมานูเอเลที่ 2 แห่งอิตาลี พร้อมด้วยครอบครัวของพระองค์ พ.ศ. 2397
เมื่อวันที่ 12 เมษายน พ.ศ. 2385 พระองค์ทรงเสกสมรสกับ เจ้าชายวิตโตรัโอ เอมานูเอเล ดยุกแห่งซาวอย ณ ปาลาซซินา ดิ คัคเซีย ดิ สตูปินีจี โดยการเสกสมรสนี้เพื่อกระชับความสัมพันธ์ระหว่างราชวงศ์ซาวอยและราชวงศ์ฮับส์บูร์ก แต่หลายคนในขณะนั้นมองว่าเป็นการเพิ่มอำนาจของออสเตรียในอิตาลี เนื่องด้วยพระราชสวามีของพระองค์กับพระนาง ทรงเป็นพระญาติกัน พระองค์ได้รับการคาดการณ์ว่า จะทรงขึ้นดำรงพระอิสริยยศ พระราชินีของซาร์ดิเนีย หากพระราชสวามีขึ้นครองราชย์ มารีอา เทรีซาแห่งออสเตรีย สมเด็จพระราชินีแห่งซาร์ดิเนีย พระราชมารดาของพระราชสวามีนั้น ทรงมีอิทธิพลต่อพระราชสวามีเป็นอันมาก โดยพระองค์และสมเด็จพระราชินีมารีอา เทรีซา เป็นพระราชนัดดาใน จักรพรรดิเลโอพ็อลท์ที่ 2 แห่งจักรวรรดิโรมันอันศักดิ์สิทธิ์ โดยการอภิเษกสมรสคร้งนี้ พระองค์และพระราชสวามี มีพระราชบุตร 8 พระองค์ คือ
 มารีอา โคทิลเด เจ้าหญิงนโปเลียน
 อุมแบร์โตที่ 1 แห่งอิตาลี
 อามาเดโอที่ 1 แห่งสเปน
 ออดโดเนอ ดยุกแห่งมอนแฟร์ราโต
 มารีอา ปีอา สมเด็จพระราชินีแห่งโปรตุเกส
 เจ้าชายการ์โล อดัลแบร์โตแห่งซาวอย ดยุกแห่งชาเบลล์
เจ้าชายวิตโตรีโอ เอมานูเอลเลแห่งซาวอย
เจ้าชายวิตโตรีโอ เอมานูเอลเลแห่งซาวอย

พระราชโอรส 2 พระองค์สุดท้ายพระนามเดียวกัน เนื่องด้วย ทั้ง 2 พระองค์ สิ้นพระชนม์ขณะยังทรงพระเยาว์ ถึงแม้พระนางมีพระราชบุตรถึง 8 พระองค์ กระนั้น พะระราชสวามีของพระองค์กลับมีความสัมพันธ์ลับๆ หลายครั้ง พระองค์ในฐานะพระราชมารดา ทรงได้แต่หันหน้าพึ่งศาสนา ทรงเคร่งครัดเป็นอันมาก ทั้งยังมีพระราชหฤทัยกุศล ทรงบริจาคทรัพย์สินเพื่อการกุศลมากมาย

 สมเด็จพระราชินี 
การปฏิวัติ ค.ศ. 1848 ส่งผลให้ พระเจ้าการ์โล อัลแบร์โตแห่งซาร์ดิเนีย พระราชบิดาของพระราชสวามี ทรงสละราชสมบัติ เจ้าชายวิตโตรีโอ เอมานูเอเล ดยุกแห่งซาวอย เสด็จขึ้นครองราชย์เป็น พระเจ้าวิตโตรีโอ เอมานูเอเลที่ 2 แห่งอิตาลี พระนางจึงก้าวขึ้นเป็น สมเด็จพระราชินี โดยขณะดำรงพระอิสริยยศ ทรงมีพระประสูติกาลพระราชโอรส 3 พระองค์ แต่กระนั้น กลับสิ้นพระชนม์ทั้งหมด 

สมเด็จพระราชินีอาเดิลไฮท์ ทรงไร้มีอิทธิพลทางการเมือง แต่ในครั้งหนึ่งพระองค์ก็ทรงสนับสนุนพระสัสสุ (มารีอา เทรีซาแห่งออสเตรีย สมเด็จพระราชินีแห่งซาร์ดิเนีย) ซึ่งทรงมีอิทธิพลอย่างมากต่อพระราชโอรส และในครั้งหนึ่งที่ทรงพยายามมีอิทธิพลต่อนโยบาย เมื่อรัฐบาลกามิลโล เบนโซ เคานต์แห่งกาวูร์ เสนอการปฏิรูปเพื่อต่อต้านสิทธิพิเศษของคริสตจักรในปี พ.ศ. 2397 พระองค์ก็ทรงร่วมมือกับพระสัสสุเพื่อสนับสนุนการอุทธรณ์ของพระสัสสุต่อกษัตริย์เพื่อขอให้หยุดการปฏิรูป โดยทรงให้เหตุผลว่าการปฏิรูปดังกล่าวเป็นการไม่เป็นมิตรกับคริสตจักรและไม่สามารถยอมรับได้ อย่างไรก็ตาม ความพยายามดังกล่าวไม่ประสบผลสำเร็จ 

เมื่อวันที่ 8 มกราคม พ.ศ. 2398 พระนางได้ประสูติพระราชโอรสซึ่งได้รับพระราชสมัญญาว่าเคานต์แห่งเจเนอวัวส์ ไม่กี่วันต่อมา มารีอา เทรีซาแห่งออสเตรีย สมเด็จพระราชินีแห่งซาร์ดิเนีย เสด็จสวรรคตลงเมื่อวันที่ 12 มกราคม สมเด็จพระราชินีอาเดิลไฮท์ เสด็จพระราชดำเนินไปทรงร่วมพิธีพระบรมศพของอดีตสมเด็จพระราชินีผู้ล่วงลับเมื่อวันที่ 16 มกราคม และเมื่อเสด็จพระราชดำเนินกลับมายังพระราชวัง พระองค์ก็ทรงเป็นมีไข้ หลังจากนั้น พระอาการทรุดหนักลง สี่วันต่อมา พระองค์สวรรคตลง เมื่อวันที่ 20 มกราคม พ.ศ. 2398 ที่พระราชวังตูริน เนื่องจากทรงมีพระอาการกระเพาะและลำไส้อักเสบเฉียบพลัน แต่ก็มีผู้ให้การว่า พระนางสวรรคตลงจากบาดแผลไฟไหม้หลังจากทรงเหยียบไม้ขีดไฟจนฉลองพระองค์ (เสื้อผ้า) ของพระนางไหม้ พระนางถูกฝังที่มหาวิหารซูเปอร์กา ในปี พ.ศ. 2404 พระราชสวามีของพระนาง เป็นพระมหากษัตริย์พระองค์แรกของการรวมชาติอิตาลี สำเร็จ
 อ้างอิง 
Urban. Sylvanius: The Gentleman's Magazine, 1855, p 303
Georgina Sarah. Godkin:Life of Victor Emmanuel II, First king of Italy, Volume I, 1879, p. 44
Forester, C. S: Victor Emmanuel II: And the Union of Italy, Simon Publications LLC, 2001, p. 216
The eclectic magazine of foreign literature Volume 2; Volume 35, p. 556
MARIA TERESA d'Asburgo-Lorena, regina di Sardegna. Enciclopedia Italiana (1934)

หมวดหมู่:ราชวงศ์ฮาพส์บวร์ค-ลอแรน
หมวดหมู่:สมเด็จพระราชินี
หมวดหมู่:เจ้าหญิงออสเตรีย
หมวดหมู่:ราชวงศ์ออสเตรีย
หมวดหมู่:ขุนนางอิตาลี
หมวดหมู่:ราชินีแห่งซาร์ดิเนีย
หมวดหมู่:อาร์ชดัชเชสแห่งออสเตรีย
หมวดหมู่:เจ้าหญิงตอสคานา